# *VÁLLALKOZÁSI SZERZŐDÉS*

amely létrejött

* egyrészről a ……………..(székhelye: …………………., cégjegyzékszám: ………….., adószáma: ………………, KSH szám: ................................................. , Bankszámlaszám: ……………………………., képviseli: …………………) a továbbiakban, mint **Megrendelő**,
* másrészről **GRAND TOURS 2000 Idegenforgalmi, Kereskedelmi és Szolgáltató Korlátolt Felelősségű Társaság** (székhelye: 4024 Debrecen, Vár utca 10.,cégjegyzékszám:09-09-001090., adószám: 10612499-2-09., KSH szám: 10612499-7912-113-09., bankszámlaszám: K&H Bank 10400339-50505156-54551005 ., képviseli: Nagy Sándor ügyvezető) a továbbiakban, mint **Vállalkozó**

között az alábbi feltételek szerint:

**I./**

**A szerződés tárgya**

**1./** A Megrendelő megrendeli, a Vállalkozó pedig jelen szerződés aláírásával egyidejűleg elvállalja földmunkák Vermeer RTX 1250 munkagéppel történő elvégzését.

a.,rezgőekével **vagy**

b.,láncos árokmaróval földes talajban **vagy**

c.,láncos árokmaróval köves talajban **vagy**

d.,sziklavágó tárcsával köves talajban

**2./** Az ezen szerződésben nem szereplő munka akkor válhat a szerződés részévé, ha azt a Megrendelő a Vállalkozótól írásban megrendeli és azt a Vállalkozó írásban visszaigazolja.

### II./

### Határidők

**1./** A munka megkezdésének időpontja, a munkaterület átadásának időpontja:………………

A kivitelezés befejezésének időpontja: ……………….

**2./** A teljesítés helye: ……………….

**2.a/ A munka leírása: ……………………………….**

**2.b/ A munka mennyisége: ………………**

**3.a/** A munkálatok II.1./ pontban meghatározott kezdő időpontjáig a Megrendelő köteles a munkaterületet munkára alkalmas állapotban a Vállalkozónak átadni. A munkaterület késedelmes átadásából eredő károkat a Megrendelő viseli. A munkaterület késedelmes átadása esetén a Vállalkozó teljesítési határideje a késedelem idejével meghosszabbodik. A munkaterület átadásáról a felek jegyzőkönyvet vesznek fel.

**3.b**/ A megrendelő folyamatosan biztosítja a munkaterületet a folyamatos munkavégzéshez a szükséges anyagokkal, kiegészítő gépi és humán munkaerővel együtt, munkaszüneti napon is.

**4./** A Vállalkozó előteljesítésre jogosult.

**III./**

**A szerződés pénzügyi feltételei, szankciók**

**1./** Szerződő Felek a jelen szerződés tárgyát képező munka ellenértékét ……, Ft + ÁFA/méter, azaz …………. Forint + ÁFA/ méter összegben állapítják meg a Vállalkozó által ténylegesen elvégzett tevékenység felmérése alapján. A kivitelezési munka várható díja: ……………….. bruttó.

Vagy

Szerződő Felek a jelen szerződés tárgyát képező munka ellenértékét .......................-, Ft + ÁFA/óra, azaz ............................................................ Forint + ÁFA/ óra összegben állapítják meg a Vállalkozó által ténylegesen elvégzett tevékenység felmérése alapján. A kivitelezési munka várható díja: ..................................................................................

Vagy

Építési engedély köteles tevékenység esetén a Szerződő Felek a jelen szerződés tárgyát képező munka ellenértékét .........., Ft/méter, azaz .............................. Forint/méter összegben állapítják meg a Vállalkozó által ténylegesen elvégzett tevékenység felmérése alapján, azzal hogy az általános forgalmi adóról szóló 2007. évi CXXVII. törvény 142. §-a alapján a fordított adózás alkalmazásához a Megrendelő külön nyilatkoztában hozzájárult, amely alapján a szállítói számlában nem szerepel áthárított forgalmi adó, azt a hatályos előírások alapján a Megrendelő számítja fel és az önadózás keretében az adóbevallásában vallja be. .

A kivitelezési munka várható díja: ................................ ft

Vagy

Építési engedély köteles tevékenység esetén a Szerződő Felek a jelen szerződés tárgyát képező munka ellenértékét .......................-, Ft/óra, azaz ............................................................ Forint/óra összegben állapítják meg a Vállalkozó által ténylegesen elvégzett tevékenység felmérése alapján, azzal hogy az általános forgalmi adóról szóló 2007. évi CXXVII. törvény 142. §-a alapján a fordított adózás alkalmazásához a Megrendelő külön nyilatkoztában hozzájárult, amely alapján a szállítói számlában nem szerepel áthárított forgalmi adó, azt a hatályos előírások alapján a Megrendelő számítja fel és az önadózás keretében az adóbevallásában vallja be. .

A kivitelezési munka várható díja: ..................................................................................

Minimális munkadíj**: 400 000** ft/nap nettó

A Megrendelő viseli a munkagép(ek)nek a Vállalkozó telephelyétől a munkaterületre történő fuvarozása díját is, amelynek összege**:** 700 Ft/km+ÁFA**.**A várható , **……….** ft bruttó.

**2./** **A Felek rögzítik, hogy a vállalkozói díj megfizetésére a munka megkezdése előtt kerül sor. A Megrendelő a szerződés aláírásakor 10 % foglalót fizet számla alapján, majd a munka megkezdése előtt 7 nappal a kalkulált díj 90 %-át előlegként számla alapján, amelynek megfizetése a munka megkezdésének feltétele.**

A munka elvégzése után a Vállalkozó a tényleges paraméterek alapján kiállítja a végszámlát. Az előleg számla a végszámlában kerül elszámolásra. A végszámla benyújtásának feltétele a Megrendelő által aláírt teljesítési igazolás. A fizetési határidő a Vállalkozó által kiállított számla kézhezvételétől számított 3 nap.

**3**./Amennyiben a szerződés a Vállalkozó érdekkörében felmerülő okból hiúsul meg, úgy köteles a foglaló összegét duplán visszafizetni. Amennyiben a szerződés a Megrendelő érdekkörében felmerülő okból hiúsul meg,úgy a foglaló a Vállalkozót illeti.

**4./** Amennyiben a Vállalkozó a kivitelezési munkát a jelen szerződésben meghatározott határidőre nem teljesíti, akkor a Megrendelőt a Vállalkozóval szemben késedelmi kötbér illeti meg, amelynek mértéke a vállalkozási díj napi egy ezreléke, de legfeljebb a vállalkozói díj 20%-a.

**5./** Amennyiben a Megrendelő esik teljesítési késedelembe, úgy a késedelemmel érintett összeget a mindenkori jegybanki alapkamat + 7 % mértékével megegyező késedelmi kamattal terhelten köteles a Vállalkozó részére megfizetni.

**6./** A Megrendelő a szerződés aláírásával és bankszámlakivonattal igazolja, hogy a munka pénzügyi fedezetével rendelkezik.

**IV./**

**A felek jogai és kötelezettségei**

**1./** A Megrendelő köteles a tevékenység ellátásához szükséges területet alkalmas állapotban a Vállalkozó rendelkezésére bocsátani. A Felek megállapodnak, hogy a munkaterület (nyomvonal) kijelölése a Megrendelő feladatkörébe tartozik azzal, hogy a munkaterület közműmentességéről, akadálymentességéről a Megrendelő köteles előzetesen meggyőződni. Abban az esetben, ha a munkaterület közművet, illetve más jogát, jogos érdekét érinti, az ebből eredő károkért a Megrendelő tartozik felelősséggel.

Közművek közelében a megrendelő helyszíni művezetést biztosít.

Amennyiben a munkaterület a KRESZ hatálya alá tartozó területet (közterület, közforgalom számára átadott magánterület) érint, a szükséges közlekedés-biztonsági, forgalom-irányítási feladatok elvégzése a Megrendelő kötelessége és felelőssége.

**2./A vállalkozó talajvízszint alatt, illetve olyan talajban ami nem esik le a kapáról, ráragad az ásó szerkezetre nem köteles munkát végezni.**

**3./** A felek rögzítik, hogy a munka - és tűzvédelmi, élet - és vagyonbiztonsági, szállítási, a gépek használatával kapcsolatos előírások betartása, betartatása a Vállalkozó feladatai közé tartozik, azaz a Megrendelőt ilyen irányú felelősség nem terheli.

**4./** A Vállalkozó az I./ pontban meghatározott tevékenységeket a saját eszközeivel végzi.

**5./** A Vállalkozó a vállalkozói tevékenység végzéséhez elengedhetetlen védőfelszerelést köteles saját maga, saját költségén beszerezni és azt a tevékenysége kifejtése során használni. A Megrendelő képviselője az ezen szerződésben vállalt feladatok ellátásától eltilthatja azt - a Vállalkozó alkalmazásában álló - személyt, aki a tevékenység ellátása során a megfelelő védőfelszerelést nem használja.

**6./** A Megrendelő köteles a Vállalkozó tevékenysége megkezdése előtt a Vállalkozónak átadni a tevékenysége kifejtéséhez szükséges engedélyeket, adatokat tartalmazó dokumentumokat, ennek hiányában szóban közölni a teljesítéshez szükséges információkat.

**7./** A Vállalkozó köteles az általa végzett tevékenységet a felek által meghatározott formában dokumentálni (gépüzemnapló), és leigazolás céljából ezen dokumentációt a Megrendelő részére átadni, aki az azokban foglaltakat teljesítési igazolásban igazolja az átadás-átvétel időpontjában.

**8./** A Vállalkozó nem felel olyan teljesítési elmaradásokért, késedelmekért vagy károkért, amelyek tőle független és általa nem befolyásolható körülmények, események miatt keletkeztek. A Vállalkozó nem felelős a mulasztásokért, ha a mulasztás oka vis maior (pl. rendkívüli időjárási körülmények) eredménye. A Vállalkozó csak abban az esetben hivatkozhat vis maiorra, ha értesítette a Megrendelőt a vis maior eseményről, annak okairól és várható időtartamáról. A szerződésben meghatározott, a vis maior eseménnyel érintett határidőket a vis maior időtartamával módosítani kell, a szerződésben meghatározott teljesítési határidő a vis maior időtartamával meghosszabbodik. Bármely vis maiorra hivatkozó fél köteles a másik felet az aktuális vis maior eseményről haladéktalanul, illetve, ha a vis maior esemény az értesítés lehetőségét kizárja, az értesítés lehetővé válását követően haladéktalanul értesíteni.

**9./** Valamely szerződő fél, vagy annak munkavállalója kárára történt rendkívüli eseményről a helyszínen azonnal jegyzőkönyvet kell készíteni, amely jegyzőkönyvet a gépkezelő és a gépüzemnapló igazolásával megbízott személy aláír. Az okozott károk helyreállításának költségei a jegyzőkönyv alapján hibásnak minősülő felet terhelik.

**10./** A Felek rögzítik, hogy építési hatósági engedély-köteles tevékenység esetén az e-építési napló vezetéséhez szükséges feltételeket a Megrendelő köteles biztosítani.

11**./ Megrendelő a vállalkozó által alkalmazott árokásó berendezést megismerte és meggyőződött arról, hogy az képes a megrendelő számára szükséges munka jó minőségben történő elvégzésére. Amennyiben a talaj minősége, - keménység, lazaság, gyökérzet, kő, kavics, zöldnövényzet, stb - miatt a gép nem tudja elvégezni a munkát,akkor a vállalkozónak joga van a munkavégzést megtagadni és a napi minimum díjjal a megkezdett munkanapot - 300 000 ft/nap nettó - elszámolni.**

**V./**

**Átadás-átvételi eljárás**

**1./** A kivitelezés befejezésekor a felek átadás-átvételi eljárást folytatnak le. A Vállalkozó köteles az átadás-átvételi eljárás időpontjáról a Megrendelőt legalább 3 nappal előbb értesíteni.

**2./** A Vállalkozó készre jelentése alapján a Megrendelő a műszaki átadás-átvétel időpontját 5 napon belül kitűzi. Az átadás-átvételi eljárás arra szolgál, hogy a Megrendelő meggyőződjön arról, hogy a Vállalkozó a szerződésben meghatározott munkát a terveknek, műszaki előírásoknak megfelelően készítette-e el.

**3./** A műszaki átadás-átvételi eljárásról Felek jegyzőkönyvet vesznek fel, amelyben fel kell tüntetni a Megrendelő, illetve más érdekelt által észlelt hibákat, hiányosságokat, valamint azok javítási, pótlási határidejét, továbbá a hibás, hiányos munkarészekre eső vállalkozói díjat.

**4./** Az átadás-átvételi eljárás során a jegyzőkönyvben rögzített esetleges hibákat, hiányosságokat a Vállalkozó a lehető legrövidebb időn belül, de legkésőbb a hiba- és hiányjegyzékben meghatározott véghatáridőig köteles megszüntetni.

**5./** A Megrendelő fenntartja magának azt a jogot, hogy a rejtett minőségi hibákat az átadás-átvételi eljárást követően ellenőrizze és a Vállalkozó felé 8 napon belül reklamációval éljen.

**6./** A Vállalkozó a tevékenység elvégzése során alvállalkozó igénybevételére jogosult. A felek rögzítik, hogy az esetlegesen bevonásra kerülő alvállalkozókkal jogviszonyban csak a Vállalkozó áll, és tevékenységükért kizárólagosan felel.

**VI./**

**Egyéb rendelkezések**

**1./** A szerződés a mindkét fél általi aláírásával és a foglaló megfizetésével lép hatályba.

**2./** A szerződő felek megállapodnak abban, hogy a szerződés teljesítésével kapcsolatban

a.) a Vállalkozó részéről:Nagy Sándor +36-30-9-439-751 és Nagy Balázs +36-30-318 6627

b.) a Megrendelő részéről: ...................................................................

jogosult eljárni.

A kivitelezés Megrendelő által megbízott műszaki ellenőre: ..........................................................................

**3./** Felek az egymás rendelkezésére bocsátott adatokat, terveket, terviratokat csak e szerződés céljára használhatják fel, harmadik személy tudomására nem hozhatják.

**4./** Felek megállapodnak abban, hogy jelen szerződés módosítása, kiegészítése kizárólag írásban érvényes.

**5./** Jelen szerződéssel és annak tartalmával, valamint a konkrét munkával és a munkavégzés során bekövetkező eseményekkel kapcsolatos vitás kérdéseiket a Szerződő Felek megpróbálják békés úton, egymás között rendezni. Amennyiben a vita rendezése, a kezdeményezéstől számított 30 napon belül nem vezet eredményre, úgy a vitát bármelyik fél jogosult a hatáskörrel és illetékességgel rendelkező Bíróság elé terjeszteni. Felek kikötik – értékhatártól függően – a Debreceni Járásbíróság, illetve a Debreceni Törvényszék kizárólagos illetékességét.

**6./** Jelen Szerződésben nem szabályozott kérdésekben a Polgári Törvénykönyv vonatkozó rendelkezései, továbbá a tárgyra vonatkozó egyéb hatályos jogszabályok előírásai az irányadóak.

**7./** Jelen Szerződés 4 eredeti példányban készült, amelyből 2 példány a Megrendelő példánya, 2 példány a Vállalkozó példánya.

A felek e szerződést átolvasás és értelmezés után, mint akaratukkal mindenben megegyezőt magukra nézve kötelezően elfogadják – tanúk jelenlétében - jóváhagyólag aláírják.

**Debrecen, ..........................................................**

**…………………………… …………………………….**

**…………………. ………………..**

**Vállalkozó Megrendelő**